संकलन प्रक्रिया व्यवस्थित नहुँदा पनि उत्पादन घटेको वन प्राविधिकहरू बताउँछन् । जिल्ला वन कार्यालयका सहायक वन अधिकृत सुरेन्द्र कठायत भन्छन्, ‘खासमा यार्सा संकलन गर्ने समय भनेको जेठको महिना हो । यहाँ त चैत अन्तिमदेखि नै मान्छेले पाटन भरिन्छन् । उत्पादन घट्नुको मुख्य कारण त्यही हो ।’ धेरै मानिस एकैपटक हिँडडुल गर्दा उम्रिन लागेको यार्सा पनि थिचिएर जमिनमुनि नै नष्ट हुने उनको तर्क छ । यद्यपि किन उत्पादन घटदै छ भनेर हालसम्म सरकारी तवरबाट कुनै अध्ययन नभएको उनले बताए ।
